किसी का भाई किसी की जान के गाने को सलमान खान ने दी आवाज, पूजा संग दिखी जोरदार केमिस्ट्री
Salman Khan Upcoming Movie Song Teaser Release - बॉलीवुड एक्टर सलमान खान इन दिनों अपनी अपकमिंग फिल्म किसी का भाई किसी की जान को लेकर सुर्खियों में बने हुए हैं।
बॉलीवुड एक्टर सलमान खान इन दिनों अपनी अपकमिंग फिल्म किसी का भाई किसी की जान को लेकर सुर्खियों में बने हुए हैं। इस फिल्म के दो गाने रिलीज हो चुके हैं और अब तीसरा गाना 'जी रहे थे हम' का टीजर रिलीज कर दिया गया, जिसका वीडियो भाईजान ने अपने सोशल मीडिया अकाउंट पर शेयर किया है। खास बात ये है की इस गाने को खुद सलमान खान ने गाया है। इससे पहले भी सलमान ने 'मैं हूं हीरो तेरा' में अपनी शानदार आवाज से फैन्स को अपना दीवाना बना दिया था।
सलमान खान ने शेयर किया वीडियो 
इस टीजर वीडियो में आप देख सकते हैं कि लंबे बालों में सलमान खान का लुक एक दम कमाल का दिख रहा है। गाने में सलमान के डांस मूव्स भी कमाल के हैं। वहीं गाने में सलमान और पूजा के बीच की जोरदार कैमिस्ट्री देखने को मिल रही है। 'जी रहे थे हम' 21 मार्च यानी मंगलवार को रिलीज किया जाएगा। टीजर सामने आने के बाद से ही इस गाने को लेकर काफी एक्साइटेड हैं।
ईद पर रिलीज होगी किसी का भाई किसी की जान
सलमान खान द्वारा निर्मित फिल्म में उनके अलावा पूजा हेगड़े, वेंकटेश दग्गुबाती, जगपति बाबू, भूमिका चावला, अभिमन्यू सिंह, शहनाज गिल, जस्सी गिल, राघव जुयाल, सिद्धार्थ निगम, पलक तिवारी नजर आएंगे। ये फिल्म ईद 2023 पर रिलीज होने वाली है। बता दें कि किसी का भाई किसी की जान 2014 में आई तमिल फिल्म वीरम की रीमेक है। इससे पहले सलमान ने शाहरुख खान स्टारर पठान में कैमियो किया था, वहीं जल्द ही सलमान टाइगर 3 में नजर आएंगे।
